Mini คันเดียวในโลกเพื่อเจ้าชายแฮร์รีและเมแกน
ในฐานะที่เป็นแบรนด์ประจำเกาะอังกฤษมากว่า 60 ปี Mini ได้ออกแบบ Mini S Cooper คันเดียวในโลก เพื่อเป็นของขวัญวันเสกสมรสระหว่างเจ้าชายแฮร์รี และนักแสดงสาวชาวอเมริกันอย่าง เมแกน มาร์เคิลรถ Mini Hatch 3 ประตูคันนี้พิเศษด้วยสีสันและลวดลายกราฟิกบนหลังคารถ ซึ่งเป็นการหยิบเอาสัญลักษณ์ของธง Union Jack มาผสมเข้ากับลายดาวและลายทางของธงชาติสหรัฐอเมริกา ตัดสลับกับตัวถังสีขาวคริสตัลและแถบสีเทา เพิ่มความโดดเด่นด้วยไฟท้ายลาย Union Jack และกรอบไฟเลี้ยวที่สั่งทำตัวอักษรย่อ M ♡ H ซึ่งเป็นชื่อย่อของทั้งสอง บริเวณขอบประตูรถสลักประโยค Mini Loves You และเมื่อเปิดประตูรถ ไฟจะฉายคำว่า Just Married ลงบนพื้นนอกตัวรถ บริเวณฝั่งคนขับ ในขณะที่ภายในห้องโดยสารที่นั่งบุด้วยหนังสีเทาหรูหรา ลายกราฟิกจากบนหลังคาถูกนำมาใช้ตกแต่งแผงประตูรถ ส่วนคอนโซลหน้าสลักชื่อของทั้งสองและคำอวยพรให้ชีวิตสมรสของทั้งคู่ราบรื่น โดยที่รถคันนี้จะถูกมอบให้กับมูลนิธิ CHIVA (Childrens HIV Association) เพื่อนำไปประมูลหารายได้เข้ามูลนิธิตามประสงค์ของคู่บ่าวสาว ที่ต้องการมอบของขวัญวันเสกสมรสให้กับมูลนิธิต่างๆ แทนที่จะเก็บไว้เองPhoto: MINI & BMW GROUP
Mini Hatch 3 ประตูคันนี้ พิเศษด้วยสีสันและลวดลายกราฟิกบนหลังคารถ ซึ่งเป็นการหยิบเอาสัญลักษณ์ของธง Union Jack มาผสมเข้ากับลายดาวและลายทางของธงชาติสหรัฐอเมริกา โดดเด่นด้วยไฟท้ายลาย Union Jack และกรอบไฟเลี้ยวที่สั่งทำตัวอักษรย่อ M ♡ H ซึ่งเป็นชื่อย่อของทั้งสอง 